Document ID: 32012R0268

REGOLAMENT TA’ DELEGA TAL-KUMMISSJONI (UE) Nru 268/2012
tal-25 ta’ Jannar 2012
li jemenda l-Anness I tar-Regolament (UE) Nru 211/2011 tal-Parlament Ewropew u tal-Kunsill dwar l-inizjattiva taċ-ċittadini
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 211/2011 tal-Parlament Ewropew u tal-Kunsill tas-16 ta’ Frar 2011 dwar l-inizjattiva taċ-ċittadini (1), u b’mod partikolari l-Artikolu 7(3) tiegħu,
Billi:
(1)
L-Artikolu 7(2) tar-Regolament (UE) Nru 211/2011 jipprevedi li, f’tal-anqas kwart tal-Istati Membri, in-numru minimu ta’ firmatarji ta’ inizjattiva taċ-ċittadini għandu jkun jikkorrispondi għan-numru ta’ Membri tal-Parlament Ewropew eletti f’kull Stat Membru, multiplikat b’750. Dawk in-numri minimi huma stabbiliti fl-Anness I tar-Regolament.
(2)
Il-kompożizzjoni tal-Parlament Ewropew ġiet modifikata permezz tal-Protokoll li jemenda l-Protokol dwar id-dispożizzjonijiet tranżitorji anness mat-Trattat dwar l-Unjoni Ewropea, u mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika (2), li daħal fis-seħħ fl-1 ta’ Diċembru 2011.
(3)
L-Anness I tar-Regolament (UE) Nru 211/2011 għandu jiġi emendat skont dan.
ADOTTAT DAN IR-REGOLAMENT:
Artikolu 1
L-Anness I tar-Regolament (UE) Nru 211/2011 huwa sostitwit bl-Anness ta’ ma’ dan ir-Regolament.
Artikolu 2
Dan ir-Regolament jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, il-25 ta’ Jannar 2012.

Labels: 10
15